b'\n_START_ARTICLE_\nBank Gothic\n_START_PARAGRAPH_\nBank Gothic on geometrinen, pelkist\xc3\xa4 kapiteelikirjaimista muodostuva sans serif -kirjasintyyppi, joka on saanut innoituksensa Bauhausista. Kirjainten muodot ovat neli\xc3\xb6m\xc3\xa4isi\xc3\xa4, ja niiden kulmat on py\xc3\xb6ristetty. Kirjasintyypin suunnitteli Morris Fuller Benton American Type Founders -kirjasinvalimolle vuosina 1930\xe2\x80\x931933. Useat fonttivalmistajat, kuten Bitstream ja Paratype, ovat sittemmin tehneet siit\xc3\xa4 omat versionsa. Bank Gothicia on k\xc3\xa4ytetty monissa elokuvajulisteissa.'